Diyego Simeone “Atletiko”da Luis Aragonesning rekordini yangiladi

Madridning “Atletiko” klubi La Liga 32-turida “Alaves”ni mag‘lubiyatga uchratdi (2:1).

Bu Diyego Simeone uchun La Ligadagi 195-g‘alaba bo‘ldi. Argentinalik mutaxassis “Atletiko” boshqaruvida Ispaniya chempionatidagi g‘alabalar soni bo‘yicha Luis Aragonesning rekordini (194 g‘alaba) yangiladi.
Avvalroq “Altetiko” bir mavsum davomida 13 marta durang o‘ynagan holda, klub rekordini takrorlagandi.
“Atletiko” Primera 2019/20-yilgi mavsumida 32-turdan so‘ng 58 ochko to‘plagan holda 3-o‘rinda bormoqda.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!